

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.5** | 2025. gada 28. augustā  |

 **23.**

**Par lokālplānojuma Ogres salas centrālajai daļai, Ogrē, Ogres nov., 1.0. redakcijas un Vides pārskata 1.0. redakcijas nodošanu publiskajai apspriešanai un atzinumu saņemšanai**

Saskaņā ar Ogres novada pašvaldības (turpmāk – Pašvaldība) domes 2021. gada 18. marta lēmuma “Par lokālplānojuma Ogres salas centrālajai daļai, Ogrē, Ogres nov., lai grozītu Ogres novada teritorijas plānojumu 2012. - 2024.g., izstrādes uzsākšanu”[[1]](#footnote-1) (turpmāk – Lēmums) 1. punktu atļauts uzsākt lokālplānojuma Ogres salas centrālajai daļai, Ogrē, Ogres nov., lai grozītu Ogres novada teritorijas plānojumu 2012. - 2024. gadam, (turpmāk – Lokālplānojums) izstrādi. Ar Lēmuma 3. punktu apstiprināts Lokālplānojuma izstrādes darba uzdevums un teritorija[[2]](#footnote-2) (turpmāk – Darba uzdevums).

Atbilstoši Darba uzdevuma 1.1. punktam Lokālplānojuma izstrādes mērķis ir radīt priekšnoteikumus Ogres salas centrālās daļas ilgtspējīgai izmantošanai savrupmāju apbūves attīstībai.

Lokālplānojuma izstrādes ierosinātājs – sabiedrība ar ierobežotu atbildību (turpmāk – SIA) “EJ Trans”.

Saskaņā ar Vides pārraudzības valsts biroja 2021. gada 29. jūnija lēmumu Nr. 4-02/63 “Par stratēģiskā ietekmes uz vidi novērtējuma procedūras piemērošanu”[[3]](#footnote-3) Lokālplānojumam piemērota stratēģiskā ietekmes uz vidi novērtējuma procedūra.

2024. gada 28. novembrī Pašvaldības dome pieņēma lēmumu “Par grozījumiem Ogres novada pašvaldības domes 2021. gada 18. marta lēmumā “Par lokālplānojuma Ogres salas centrālajai daļai, Ogrē, Ogres nov., lai grozītu Ogres novada teritorijas plānojumu 2012. - 2024.g., izstrādes uzsākšanu””[[4]](#footnote-4), izsakot Lokālplānojuma izstrādes un transporta infrastruktūras izpētes teritoriju jaunajā redakcijā[[5]](#footnote-5).

2025. gada 28. jūlijā Lokālplānojuma izstrādātājs – SIA “8.Darbnīca” – iesniedza Pašvaldībā Lokālplānojuma 1.0. redakciju un Vides pārskata 1.0. redakciju (iesniegums reģistrēts Pašvaldībā ar Nr. 2-4.1/4024). 2025. gada 12. augustā minētais uzņēmums iesniedza Pašvaldībā papildinātos Lokālplānojuma Teritorijas izmantošanas un apbūves noteikumus un Grafiskās daļas lapu “Perspektīvais zemesgabalu sadalījuma plāns un inženierkomunikāciju izvietojuma shēma” (iesniegums reģistrēts Pašvaldībā ar Nr. 2-4.1/4359). 2025. gada 18. augustā SIA “8.Darbnīca” iesniedza Pašvaldībā precizēto Vides pārskata redakciju (iesniegums reģistrēts Pašvaldībā ar Nr. 2-4.1/4474).

Saskaņā ar Lokālplānojuma izstrādes vadītāja – Pašvaldības Centrālās administrācijas Attīstības un plānošanas nodaļas telpiskā plānotāja J. Duboka ziņojumu par Lokālplānojuma redakcijas turpmāko virzību, dokuments nododams publiskajai apspriešanai un institūciju atzinumu saņemšanai.

Ņemot vērā minēto, un pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 3. punktu, 5.11. apakšpunktu, 15., 16., 82., 83., 84. un 86. punktu, Ministru kabineta 2024. gada 15. oktobra noteikumu Nr. 639 “Sabiedrības līdzdalības kārtība attīstības plānošanas procesā” 18. punktu, Ministru kabineta 2004. gada 23. marta noteikumu Nr. 157 “Kārtība, kādā veicams ietekmes uz vidi stratēģiskais novērtējums” 18. un 20. punktu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Nodot** lokālplānojuma Ogres salas centrālajai daļai, Ogrē, Ogres nov., (turpmāk – Lokālplānojums) 1.0. redakcijas Teritorijas izmantošanas un apbūves noteikumus (1. pielikums), Grafisko daļu (2., 3., 4., un 5. pielikums), Paskaidrojuma rakstu (6. pielikums) un Vides pārskata 1.0. redakciju (7. pielikums) publiskajai apspriešanai un institūciju atzinumu saņemšanai.
2. **Noteikt,** ka Lokālplānojuma publiskās apspriešanas termiņš ir trīsdesmit dienas no 4.2. apakšpunktā minētā paziņojuma publicēšanas dienas Ogres novada pašvaldības (turpmāk – Pašvaldība) informatīvajā izdevumā “Savietis”.
3. **Noteikt,** ka Lokālplānojuma un Vides pārskata publiskā apspriešana īstenojama hibrīdrežīmā, nodrošinot piekļuvi Lokālplānojuma un Vides pārskata materiāliem elektroniskajā formātā Pašvaldības oficiālajā tīmekļvietnē [www.ogresnovads.lv](http://www.ogresnovads.lv) (turpmāk – Tīmekļvietne), Teritorijas attīstības plānošanas informācijas sistēmā (turpmāk – TAPIS), papīra formātā – Pašvaldības Centrālās administrācijas ēkas Brīvības ielā 33, Ogrē, Ogres nov., telpās.
4. **Uzdot** Pašvaldības Centrālās administrācijas Attīstības un plānošanas nodaļas telpiskajam plānotājam:
	1. piecu darbdienu laikā pēc šī lēmuma pieņemšanas ievietot lēmumu TAPIS;
	2. piecu darbdienu laikā pēc šī lēmuma pieņemšanas nodrošināt lēmuma un informācijas par Lokālplānojuma publisko apspriešanu un tās ietvaros organizējamo sanāksmi publicēšanu Tīmekļvietnē un TAPIS;
	3. nodrošināt 4.2. apakšpunktā minētās informācijas publicēšanu nākošajā Pašvaldības informatīvā izdevuma “Savietis” numurā;
	4. nodrošināt Lokālplānojuma materiālu pieejamību sabiedrībai Pašvaldības Centrālās administrācijas ēkas Brīvības ielā 33, Ogrē, Ogres nov., telpās;
	5. publiskās apspriešanas laikā organizēt publiskās apspriešanas sanāksmi hibrīdrežīmā, ne agrāk kā septiņas darbdienas pēc 4.2. apakšpunktā minētā paziņojuma publicēšanas dienas Pašvaldības informatīvajā izdevumā “Savietis”, nodrošinot informācijas par publiskās apspriešanas sanāksmi ne vēlāk kā 10 dienas pirms sanāksmes noteiktā datuma izziņošanas Tīmekļvietnē;
	6. nodrošināt publiskās apspriešanas laikā saņemto priekšlikumu un institūciju atzinumu izvērtēšanu un sagatavot ziņojumu par priekšlikumu vērā ņemšanu vai noraidīšanu;
	7. nodrošināt kopsavilkuma par publisko apspriešanu un dalībnieku sarakstu publicēšanu Tīmekļvietnē un TAPIS ne vēlāk kā 30 dienas pēc publiskās apspriešanas beigām.
5. **Kontroli par lēmuma izpildi uzdot** Pašvaldības izpilddirektoram.

(Sēdes vadītāja,

domes priekšsēdētāja vietnieka A. Kraujas paraksts)

1. <https://tapis.gov.lv/tapis/lv/downloads/114860> [↑](#footnote-ref-1)
2. <https://tapis.gov.lv/tapis/lv/downloads/114861> [↑](#footnote-ref-2)
3. <https://tapis.gov.lv/tapis/lv/downloads/119775> [↑](#footnote-ref-3)
4. <https://tapis.gov.lv/tapis/lv/downloads/202580>, <https://tapis.gov.lv/tapis/lv/downloads/202581> [↑](#footnote-ref-4)
5. <https://tapis.gov.lv/tapis/lv/downloads/202582> [↑](#footnote-ref-5)